
Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés



Tisztelt Képviselő- testület!

A víziközmű- szolgáltatásról szóló 2011. évi CCIX. törvény 9. § (6) bekezdésében foglaltak szerint az Önkormányzat köteles gondoskodni a vízi-közművek vagyonbiztosításáról.

Önkormányzatunk a tulajdonában lévő víziközművekre vonatkozó vagyonbiztosítási kötelezettségének a Bácsvíz Zrt. által nyújtott szolgáltatás igénybevételével tesz eleget. 
A Bácsvíz Zrt. a saját nevében és a költségek megelőlegezésével köt vagyonbiztosítást, melynek összegét az Önkormányzat felé továbbszámlázza.
A biztosítás fedezetét önkormányzatunk 2018. évi költségevetése 16. melléklete C dologi kiadások címen tartalmazza.
A biztosítási összeg változása miatt a 2018. évre vonatkozó megállapodás előterjesztésem mellékletét képezi.

Kérem a Tisztelt Képviselő –testületet, hogy az alábbi határozati javaslat elfogadásával a víziközmű vagyon biztosítására vonatkozó megállapodást szíveskedjen jóváhagyni.

Határozati javaslat:

Martfű Város Önkormányzata Képviselő-testületének

……. /2018.(…….) határozata

A víziközművek vagyonbiztosításáról

Martfű Város Önkormányzatának Képviselő-testülete megtárgyalta a víziközmű vagyon biztosítására vonatkozó előterjesztést és az alábbiak szerint döntött:

A Képviselő –testület a víziközmű vagyon biztosítására vonatkozó megállapodást elfogadja e határozat melléklete szerint és felhatalmazza a polgármestert a megállapodás aláírására.

Erről értesülnek:

1. Jász-Nagykun-Szolnok Megyei Kormányhivatal
2. Valamennyi képviselő helyben
3. Bácsvíz Zrt.
4. Pénzügyi és Adóügyi Iroda 
5. Műszaki Iroda
6. Irattár


Martfű, 2018. október 24. 


                                                                                                    Dr. Papp Antal
                                                                                                      polgármester


Látta: Szász Éva 
          jegyző

